**Analiza privind aplicarea principiului de „A nu prejudicia în mod semnificativ„ (DNSH) în cadrul proiectului propus la finanțare**

***A se completa/detalia corespunzător proiectului:***

**DESCRIEREA PE SCURT A PROIECTULUI**

**ELEMENTE GENERALE**

Proiectul este în acord cu prevederile Directivei 92/43/CEE privind conservarea habitatelor naturale și a speciilor de faună și floră sălbatică precum și Directivei 2009/147/CE privind conservarea păsărilor salbatice și contribuie la atingerea obiectivului specific 2.7 al Priorității 2, Acțiunea 2.1 – Conservarea biodiversității pentru a îndeplini cerințele directivelor de mediu prin promovarea activităților ce conduc la îndeplinirea obiectivelor Strategiei UE privind Biodiversitate pentru 2030, Cadrului de Acțiune Prioritară pentru Natura 2000.

În scopul asigurării unui management eficient al Rețelei Natura 2000 și ținând seama de măsurile necesare și nevoile de finanțare pentru punerea în aplicare a rețelei Natura 2000 la nivel național și a infrastructurii ecologice asociate identificate în Cadrul de Acțiune Prioritară (CAP), prin PDD se au în vedere următoarele **tipuri de intervenții/măsuri**:

* elaborarea Planurilor de management a siturilor Natura 2000 și a Planurilor de acțiune pentru specii, ținându-se cont de ordinea cronologică a declarării acestora, prioritate având planurile de management ale siturilor Natura 2000 aflate în arealul proiectelor de infrastructură aflate în pregătire
* menținerea/îmbunătățirea stării de conservare a speciilor și habitatelor prin măsuri de conservare specifice prevăzute în planurile de management ale siturilor Natura 2000/planurile de acțiune pentru specii
* îmbunătățirea ecosistemelor degradate prin proiecte identificate in POIM, care vizează activități cu potențial de stocare a carbonului (ex. cursurile râurilor, zone umede, tronsoane degradate de râu, păduri, diversificarea habitatelor riverane), precum și asigurarea conectivității ecologice.

**ELEMENTE SPECIFICE**

**Măsura 1 elaborarea Planurilor de management a siturilor Natura 2000 și a Planurilor de acțiune pentru specii**

Descriere măsură: aceasta vizează elaborarea Planurilor de management a siturilor Natura 2000 și a Planurilor de acțiune pentru specii, ținându-se cont de ordinea cronologică a declarării acestora, prioritate având planurile de management ale siturilor Natura 2000 aflate în arealul proiectelor de infrastructură aflate în pregătire.

**PARTEA 1 A LISTEI DE VERIFICARE**

***Partea 1 - Filtrarea celor 6 obiective de mediu pentru a identifica pe cele care necesită o evaluare de fond***

|  |  |  |  |
| --- | --- | --- | --- |
| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| Atenuarea schimbărilor climatice |  | x | Măsura de investiții vizează elaborarea planurilor de management pentru siturile Natura 2000 și a planurilor de acțiune pentru specii, respectiv elaborarea unor documente strategice prin investigații detaliate a situației existente a habitatelor și speciilor din ariile naturale protejate. Această activitate științifică poate avea doar un impact extrem de limitat și de foarte scurtă durată asupra mediului și nu poate conduce la o creștere a emisiilor de GES. |
| Adaptarea la schimbările climatice |  | x | Măsura de investiții vizează elaborarea unor documente strategice prin investigații detaliate a situației existente a habitatelor și speciilor din ariile naturale protejate.  Măsura de investiții are o contribuție substanțială (40%) la adaptarea la schimbările climatice. |
| Utilizarea durabilă și protejarea resurselor de apă și a celor marine |  | x | Cercetarea științifică a habitatelor și speciilor din ariile naturale protejate nu poate afecta obiectivul de utilizare durabilă și protecție a resurselor de apă și marine. |
| Economia circulară, inclusiv prevenirea și reciclarea deșeurilor |  | x | Cercetarea științifică a habitatelor și speciilor din ariile naturale protejate nu poate afecta obiectivul de tranziție la economia circulară, inclusiv prevenirea și reciclarea deșeurilor. |
| Prevenirea și controlul poluării în aer, apă sau sol |  | x | Investigațiile științifice nu vor conduce la creșterea semnificativă de poluanți în aer, apă sau sol având ca rezultat final reducerea poluării. Investiția are un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte. |
| Protecția și restaurarea biodiversității și a ecosistemelor |  | x | Investițiile propuse au scop creșterea gradului de protecție și a conservării habitatelor și speciilor. În plus, prin creșterea și menținerea gradului de conservare a biodiversității habitatelor și speciilor contribuie la refacerea biodiversității. Se are în vedere respectarea procedurii aplicării Directivei nr. 52/2014 de modificare a Directivei 2011/92/UE privind evaluarea efectelor anumitor proiecte publice și private asupra mediului. |

**Măsura 2 Menținerea/îmbunătățirea stării de conservare a speciilor și habitatelor**

Descriere măsură**:** aceasta se va realiza prin măsuri de conservare specifice prevăzute în planurile de management ale siturilor Natura 2000/planuri de acțiune pentru specii, și a ecosistemelor degradate și a serviciilor furnizate în afara ariilor naturale protejate, precum și asigurarea conectivității ecologice.

**- PARTEA 1 A LISTEI DE VERIFICARE –**

***Partea 1 a listei de verificare***

|  |  |  |  |
| --- | --- | --- | --- |
| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| Atenuarea schimbărilor climatice |  | x | Prin această măsură se vor realiza acțiuni cu privire la menţinerea/îmbunătăţirea stării de conservare a speciilor şi habitatelor prevăzute în planurile de management ale siturilor Natura 2000/planuri de acțiune pentru specii, și după caz a ecosistemelor degradate și a serviciilor furnizate în afara ariilor naturale protejate, precum și asigurarea conectivității ecologice.  Investițiile propuse în cadrul acestei măsurii nu generează emisii semnificative de gaze cu efect de seră.  Investiția are un impact **previzibil nesemnificativ asupra acestui obiectiv de medi**u, ținând seama atât de efectele directe, cât și de cele primare indirecte pe întreaga durată a ciclului de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Investițiile efectuate prezintă potențial **impact pozitiv** asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (modificată și completată de Legea nr. 158/2018 și Legea nr. 74/2020), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |
| Adaptarea la schimbările climatice |  | x | Pentru investițiile prevăzute de această măsură a fost parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Proiectele de investiţii aferente măsurii **au un impact previzibil pozitiv semnificativ asupra obiectivului de mediu privind adaptarea la schimbările climatice**, luȃnd în considerare atȃt efectele directe și efectele primare indirecte de pe parcursul implementării.  Totodată, soluțiile de adaptare vor afecta **în mod pozitiv** eforturile de adaptare sau nivelul de reziliență la riscurile fizice legate de climă a altor persoane, a naturii, a activelor și a altor activități economice și vor fi în concordanță cu eforturile de adaptare de la nivel local.  Prin intervențiile propuse se are în vedere conservarea suprafețelor unor arii restaurate sau create în vederea îmbunătăţirii stării de conservare a unei specii ameninţate. Operaţiunile pot fi derulate atât în interiorul, cât şi în exteriorul ariilor Natura 2000, ducând la îmbunătăţirea stării de conservare a speciei vizate, habitatelor sau ecosistemelor pentru biodiversitate, precum şi furnizarea de servicii ecosistemice.  Totodată, investițiile propuse au o contribuție substanțială (40%) la adaptarea la schimbările climatice. |
| Utilizarea durabilă și protejarea resurselor de apă și a celor marine |  | x | Menţinerea/îmbunătăţirea stării de conservare a speciilor şi habitatelor în ariile naturale protejate nu va afecta obiectivul de utilizare durabilă și protecția resurselor de apă și marine.  În etapa de execuţie a lucrărilor, constructorilor le vor fi impuse condiţii astfel încât să se excludă orice posibilitate de apariție a unor efecte negative asupra factorilor de mediu și, în special, asupra apei, solului și subsolului, aerului. O bună gestionare a lucrărilor, furnizarea unor măsuri clare de gestionare pentru toate materialele, echipamentele și instalaţiile utilizate, depozitarea corectă, în conformitate cu normele specifice, formarea periodică a tuturor lucrătorilor de la fața locului vor asigura eliminarea efectelor negative.  În situaţia respectării tuturor condiţiilor ce vor fi stabilite de autoritatea competentă pentru protecţia mediului, după caz, se apreciază că implementarea și operarea măsurii nu implică riscuri de degradare a mediului legate de păstrarea calității apei sau de accentuarea deficitului de apă, în concordanţă cu prevederile Directivei 2000/60/CE privind stabilirea unui cadru de politică comunitară în domeniul apei, nefiind afectate starea bună a apelor de suprafaţă şi subterane, precum şi nici potenţialul ecologic bun al acestora, aşa cum sunt definite în Articolul 2, punctele (22) şi (23) din Regulamentul (UE) 2020/852 („Taxonomy Regulation”). |
| Economia circulară, inclusiv prevenirea și reciclarea deșeurilor |  | x | Gestionarea deşeurilor rezultate în toate etapele se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017).  În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  În conformitate cu prevederile Deciziei nr. 2000/532/CE a Comisiei, preluată în legislaţia naţională prin HG nr. 856/2002, cu modificările și completările ulterioare, lucrările nu presupun utilizarea unor categorii de materiale care să poată fi încadrate în categoria substanțelor toxice și periculoase.  Astfel, în conformitate cu reglementările în vigoare, deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. În toate etapele proiectului se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectului, în toate etapele acestuia, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul.  În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  Sortarea deşeurilor se va realiza la locul de producere, prin grija constructorului. Acesta are obligaţia, conform HG nr. 856/2002, cu modificările și completările ulterioare, să ţină evidenţa lunară a colectării, stocării provizorii şi eliminării deşeurilor către depozitele autorizate.  Având în vedere cele de mai sus, se estimează că proiectele de investiţii aferente măsurii nu **vor afecta în mod semnificativ** **obiectivul de mediu privind tranziţia către o economie circulară**, inclusiv prevenirea și reciclarea, întrucȃt deșeurile generate vor fi în mare măsură sortate, reciclate și reutilizate, iar resursele naturale vor fi utilizate în mod eficient, cu respectarea prevederilor legale în vigoare. |
| Prevenirea și controlul poluării în aer, apă sau sol |  | x | Investițiile vor avea **impact pozitiv** și nu vor conduce la creșterea semnificativă de poluanți în aer, apă sau sol având ca rezultat final reducerea poluării. Investiția are un impact previzibil **pozitiv asupra acestui obiectiv de mediu**, ținând seama atât de efectele directe, cât și de cele primare indirecte.  Implementarea proiectelor se va face cu respectarea condițiilor de protecție a factorilor de mediu (inclusiv apă, aer și sol) potențial afectați stabilite prin actele de mediu emise în conformitate cu Directiva EIA. |
| Protecția și restaurarea biodiversității și a ecosistemelor |  | x | Măsura **va avea un impact pozitiv semnificativ** asupra acestui obiectiv de mediu, luând în considerare atât efectele directe, cât și pe cele primare indirecte, de pe parcursul duratei de viață a investițiilor.  Investițiile propuse au scop creșterea gradului de protecție și a conservării habitatelor și speciilor. În plus, prin creșterea și menținerea gradului de conservare a biodiversității habitatelor și speciilor contribuie la refacerea biodiversității cu respectarea Directivei nr. 52/2014 de modificare a Directivei 2011/92/UE privind evaluarea efectelor anumitor proiecte publice și private asupra mediului.  Pentru investițiile prevăzute de această măsură a fost parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Astfel,conform **raportului de mediu** pentru PDD, se preconizează că intervenţiile propuse pot genera potenţiale **efecte pozitive semnificative a**supra obiectivului relevant de mediu, respectiv biodiversitate, deoarece se propune menţinerea/îmbunătăţirea stării de conservare a speciilor şi habitatelor, precum și **efecte pozitive semnificative** şi asupra obiectivului relevant de mediu cu privire la populaţia şi sănătatea umană prin îmbunătăţirea nivelului de cunoaștere a biodiversităţii şi a ecosistemelor. |